ବିହାରରେ ସମସ୍ତଙ୍କୁ ମାଗଣାରେ ମିଳିବ କରୋନା ଟିକା | ମଙ୍ଗଳବାର ଅନୁଷ୍ଠିତ ହୋଇଥିବା କ୍ୟାବିନେଟ ବୈଠକରେ ମୁଖ୍ୟମନ୍ତ୍ରୀ ନୀତିଶ କୁମାର ଏବାବଦରେ ଘୋଷଣା କରିଛନ୍ତି | ସୂଚନା ଥାଉ କି ନିର୍ବାଚନ ବେଳେ ବିଜେପି ପକ୍ଷରୁ ମାଗଣାରେ ଟିକା ଦେବା ନେଇ ଘୋଷଣା କରାଯାଇଥିଲା | ଆଉ ଆଜି ରାଜ୍ୟ କ୍ୟାବିନେଟ ବୈଠକରେ ସମସ୍ତ ବିହାରବାସୀଙ୍କୁ କରୋନା ଟିକା ମାଗଣାରେ ପ୍ରଦାନ କରିବାକୁ ଅନୁମୋଦନ ମିଳିଛି ।
ସେହିପରି କ୍ୟାବିନେଟ ବୈଠକରେ ଉଭୟ ସରକାରୀ ଏବଂ ବେସରକାରୀ କ୍ଷେତ୍ରରେ ୨୦ ଲକ୍ଷରୁ ଅଧିକ ନିଯୁକ୍ତି ସୁଯୋଗ ସୃଷ୍ଟି କରାଯିବ ବୋଲି ନିଷ୍ପତ୍ତି ନିଆଯାଇଛି | ରାଜ୍ୟ କ୍ୟାବିନେଟରୁ ଅନୁମୋଦନ ପାଇବା ପରେ ବର୍ତ୍ତମାନ ନିଶ୍ଚିତ ହୋଇଛି ଯେ ଯେତେବେଳେ ବି କୋଭିଡ -୧୯ ଟିକା ଦେଶରେ ଆସିବ, ରାଜ୍ୟ ସରକାର ଏହାକୁ ବିହାରର ଲୋକଙ୍କୁ ମାଗଣାରେ ଯୋଗାଇ ଦେବେ।
